2013 בארצות הברית

2013 בארצות הברית היא השנה בה חגגה ארצות הברית 237 שנה מיום היווסדה.

הנהגה 
 הנשיא: ברק אובמה (המפלגה הדמוקרטית)
 סגן נשיא: ג'ו ביידן (המפלגה הדמוקרטית)
 יושב ראש בית הנבחרים: ג'ון ביינר (המפלגה הרפובליקנית)
 מנהיג הרוב בסנאט: הארי ריד (המפלגה הדמוקרטית)
 הקונגרס: הקונגרס ה-112 עד 3 בינואר, הקונגרס ה-113.

אירועים בולטים

 3 בינואר – הקונגרס ה-113 מושבע ומתחיל את פעילותו.
 20 בינואר – ברק אובמה מושבע לכהונה שנייה כנשיא ארצות הברית בחדר הכחול בבית הלבן.
 24 בינואר – מזכיר ההגנה, ליאון פאנטה, מבטל את האיסור שחל עד כה על נשים לשרת ביחידות קרביות בצבא ארצות הברית. אף על פי כן, הקונגרס עדיין צפוי לבחון את ההחלטה במהלך פברואר לפני שההחלטה תיכנס לתוקף, ועשוי במידת הצורך לבטל את ההחלטה.
 24 בינואר – האיסלמיסט הפקיסטני-אמריקאי דייוויד הדלי, תושב שיקגו, נידון ל-35 שנות מאסר על חלקו במתקפת הטרור במומבאי בשנת 2008.
 1 בפברואר – הסנאטור ג'ון קרי הושבע לתפקיד מזכיר המדינה של ארצות הברית במקומה של הילרי קלינטון.
 7 בפברואר – אירעה סופת השלגים נמו.
 14 בפברואר – חברות תעופה האמריקניות יו אס איירווייז ואמריקן איירליינס הודיעו כי שתי החברות ימוזגו בעסקה שצפויה ליצור את חברת התעופה הגדולה בעולם.
 27 בפברואר – צ'אק הייגל הושבע לתפקיד מזכיר ההגנה של ארצות הברית במקומו של ליאון פאנטה.
 28 בפברואר – טוראי ראשון צ'לסי מאנינג הודתה ב-10 מתוך 22 סעיפי האישום שהוגשו נגדה בגין הדלפת חומרים מסווגים בפרשת קייבלגייט.
 20–23 במרץ - נשיא ארצות הברית ה-44, ברק אובמה, עורך ביקור של ארבעה ימים בישראל וברשות הפלסטינית.
 15 באפריל – הפיגוע במרתון בוסטון: שתי פצצות התפוצצו בשעה 14:50 (זמן מקומי) בכיכר קופלי שבמרכז העיר בוסטון במהלך מרתון בוסטון ה-117, בקרבת קו הסיום של המרתון. בפיגוע 2 בני אדם נרצחו ועשרות אנשים נפצעו. בנוסף לכך, כשעה לאחר מכן התפוצצה פצצה שלישית מחוץ לספרייה הנשיאותית והמוזיאון על שם קנדי אשר נמצאת גם כן במרכז העיר.
 17 באפריל – הפיצוץ במפעל הדשנים בטקסס. מהפיצוץ נהרגו 5-15 אנשים ומאות נפצעו.
 8 ביוני – פרשת הציתותים בארצות הברית: נחשף לראשונה כי משנת 2007 ואילך הסוכנות לביטחון לאומי NSA מפעילה תוכנית סודית המכונה PRISM המבצעת מעקב אלקטרוני בהיקף עצום לתעבורת האינטרנט של משתמשי אינטרנט מחוץ לארצות הברית במטרה לאתר טרוריסטים כאשר במסגרת התוכנית הארגון מאחסן נתונים המאפשרים לו לעקוב אחר כתובות דואר אלקטרוני, היסטוריית חיפוש, העברת קבצים בין מחשבים ושיחות שמתנהלות בין המשתמשים באתרים רבים, בהם גוגל, פייסבוק, ואפל. בהמשך היום נשיא ארצות הברית ברק אובמה מאשר את דבר קיומה של תוכנית PRISM.
 9 ביוני – נחשף כי המדליף במסגרת פרשת פרשת הציתותים בארצות הברית הוא עובד לשעבר של סוכנות ה-CIA בשם אדוארד סנודן, וכן כי סונדאן נמלט להונג קונג.
 26 ביוני – בית המשפט העליון של ארצות הברית פסק שחוק פדרלי שמגדיר נישואים כאיחוד בין גבר ואישה ושולל הטבות מזוגות בני אותו מין (DOMA) אינו חוקתי. בכך אפשר למעשה בית המשפט העליון לזוגות חד-מיניים שנישאו באופן חוקי בארצות הברית לקבל מעתה ואילך מעל ל-1,000 הטבות וזכויות פדרליות.
 18 ביולי – העיר דטרויט שבמדינת מישיגן מגישה בקשה לפשיטת רגל בשל חוב של כ-18.5 מיליארד דולר. זוהי הבקשה הגדולה ביותר לפשיטת רגל שמגישה רשות עירונית בהיסטוריה של ארצות הברית.
 30 ביולי – צ'לסי מאנינג, שהדליפה מאות אלפי מסמכים מסווגים לאתר ויקיליקס, הורשעה בריגול ובגנבה, אך זוכתה מעבירת סיוע לאויב.
 5 באוגוסט – מייסד אמזון, ג'ף בזוס, רוכש את עיתון הוושינגטון פוסט תמורת סכום של כ-250 מיליון דולר.
 14 בספטמבר – ארצות הברית ורוסיה מגיעות להסכם לגבי המתווה שיוביל להשמדת הנשק הכימי של המשטר הסורי לאחר שיועבר לידיים בינלאומיות.
 16 בספטמבר – הטבח בבסיס הצי האמריקני בוושינגטון: אהרון אלקסיס, אקדוחן בודד אשר היה חמוש ברובה ציד, יורה למוות בעשרה בני אדם ופוצע שלושה נוספים בירי המוני אותו ביצע במטה חיל הים שבוושינגטון די. סי.. האירוע מסתיים כאשר כוחות המשטרה מצליחים להרוג את אלקסיס.
 1 באוקטובר – כתוצאה מהמתיחות בין הסנאט הנשלט על ידי הדמוקרטים לבין בית הנבחרים הנשלט על ידי הרפובליקנים לגבי חוק הגנת החולה וטיפול בר השגה (אובמה-קייר), עם פקיעת המועד הסופי לאישור תקציב המדינה לשנת 2014 ולאחר שבית הנבחרים הרפובליקני והסנאט הדמוקרטי לא מצליחים להגיע להסכמה על תקציב המדינה לשנת 2014, לראשונה זה 17 שנה מושבתים המוסדות הפדרליים במדינה.
 8 באוקטובר – הושק שטר חדש של 100 דולרים הכולל סימני היכר חדשים ומתקדמים שנועדו למנוע זיוף כסף.
 24 באוקטובר – עיתון הגרדיאן חושף מסמך מסווג של הסוכנות לביטחון לאומי של ארצות הברית (NSA), אותו סיפק לעיתון במקור המדליף אדוארד סנודן, לפיו שירותי הביון האמריקנים צותתו לשיחות הטלפון של 35 מנהיגי עולם, כולל לטלפון הנייד של קנצלרית גרמניה אנגלה מרקל אשר לו הסוכנות צותתה במהלך למעלה מעשור.
 1 בנובמבר – פול סיאנסיה, אקדוחן בודד בן 23, יורה ברובה חצי-אוטומטי לכל עבר בטרמינל 3 של נמל התעופה הבינלאומי של לוס אנג'לס. באירוע נרצח איש אבטחה של רשות התעופה TSA ונפצעים שישה אנשים נוספים.
 18 בנובמבר – הגשושית לחקר המאדים, "MAVEN", משוגרת על ידי נאס"א כחלק מתוכנית מארס סקאוט. מטרת המשימה היא לחקור את אטמוספירת מאדים.
 30 בנובמבר – שחקן הקולנוע פול ווקר, כוכב סדרת הסרטים "מהיר ועצבני", נהרג בתאונת דרכים בקליפורניה לאחר שהרכב בו נסע התנגש בעמוד תאורה ובעץ ועלה באש.

נפטרו 

 1 בינואר – פטי פייג', זמרת אמריקנית פופולרית בשנות ה-50 של המאה ה-20. (נולדה ב-1927)
 9 בינואר – ג'יימס מ. ביוקנן, כלכלן אמריקאי, זוכה פרס נובל לכלכלה לשנת 2001 (נולד ב-1919)
 11 בינואר – ארון סוורץ, מתכנת, מסאי, פעיל אינטרנט, ופעיל פוליטי אמריקאי. (נולד ב-1986)
 30 בינואר – פטי אנדרוז, אחרונת חברות להקת האחיות אנדרוז. (נולד ב-1918)
 1 בפברואר – אד קוץ', פוליטיקאי יהודי-אמריקאי, חבר קונגרס בבית הנבחרים של ארצות הברית וראש עיריית ניו יורק, בשנים 1989-1978.
 2 בפברואר – כריס קייל, חבר ביחידת הקומנדו הימי האמריקני אריות הים אשר נחשב לצלף הקטלני ביותר בתולדות צבא ארצות הברית. נרצח במטווח בטקסס. (נולד ב-1974)
 12 בפברואר – כריסטופר דורנר, שוטר לשעבר במשטרת לוס אנג'לס אשר ביצע סדרה של פיגועי ירי נגד שוטרים ובני משפחותיהם במהלך פברואר 2013.
 14 בפברואר – רונלד דבורקין, תאורטיקן ופילוסוף של המשפט וחתן פרס הולברג לשנת 2007 (נולד ב-1931)
 17 בפברואר – מינדי מקרידי, זמרת קאנטרי אמריקנית (נולד ב-1975)
 19 בפברואר – רוברט קולמן ריצ'רדסון, פיזיקאי אמריקאי, זוכה פרס נובל לפיזיקה לשנת 1996. (נולד ב-1937)
 27 בפברואר – ואן קלייברן, פסנתרן אמריקאי (נולד ב-1934)
 28 בפברואר – דונלד גלייזר, פיזיקאי אמריקאי יהודי, שזכה בפרס נובל לפיזיקה בשנת 1960. (נולד ב-1926)
 4 באפריל – רוג'ר איברט, מבקר קולנוע אמריקאי. (נולד ב-1942)
 11 באפריל – ג'ונתן וינטרס, קומיקאי, שחקן, סופר ואמן אמריקאי. (נולד ב-1925)
 22 באפריל – ריצ'י הייבנס, מוזיקאי אמריקאי. (נולד ב-1941)
 2 במאי – ג'ף הנמן, גיטריסט אמריקאי ואחד ממקימי להקת הת'ראש מטאל סלייר. (נולד ב-1964)
 20 במאי – ריי מנזרק, מוזיקאי, זמר, מפיק, במאי קולנוע, וסופר אמריקאי, הידוע בעיקר כקלידן של להקת הדלתות. (נולד ב-1939)
 31 במאי – ג'ין סטייפלטון, שחקנית טלוויזיה, קולנוע ותיאטרון אמריקאית, נודעה בעיקר בזכות גילום דמותה של אדית' בנקר בקומדיית המצבים "הכל נשאר במשפחה". (נולד ב-1923)
 3 ביוני – פרנק לוטנברג, איש עסקים ופוליטיקאי יהודי אמריקאי. (נולד ב-1924)
 6 ביוני – ג'רום קארל, כימאי אמריקאי, זוכה פרס נובל בכימיה לשנת 1985. (נולד ב-1918)
 6 ביוני – אסתר ויליאמס, שחיינית ושחקנית קולנוע אמריקנית (נולדה ב-1921)
 7 ביוני – ריצ'רד רמירז, רוצח סדרתי. (נולד ב-1960)
 11 ביוני – רוברט פוגל, כלכלן יהודי אמריקאי, זוכה פרס נובל לכלכלה לשנת 1993. (נולד ב-1926)
 15 ביוני – קנת וילסון, פיזיקאי אמריקאי, זוכה פרס נובל לפיזיקה לשנת 1982. (נולד ב-1936)
 19 ביוני – ג'יימס גנדולפיני, שחקן אמריקאי, נודע בעיקר בזכות גילום דמותו של טוני סופרנו בסדרת הדרמה "הסופרנוס". (נולד ב-1961)
 23 ביוני – ריצ'רד מתיסון, סופר אמריקאי ותסריטאי, בעיקר בפנטזיה, ספרות אימה, ומדע בדיוני. (נולד ב-1926)
 29 ביוני – ג'ים קלי, אתלט, שחקן ואמן לחימה אמריקני. (נולד ב-1946)
 2 ביולי – דאגלס אנגלברט, ממציא אמריקאי שנודע במיוחד בשל המצאת העכבר. (נולד ב-1925)
 20 ביולי – הלן תומאס, סופרת ועיתונאית אמריקאית ממוצא ערבי. (נולדה ב-1920)
 26 ביולי – ג'יי ג'יי קייל, זמר-יוצר ומוזיקאי אמריקאי. (נולד ב-1938)
 28 ביולי – איילין ברנן, שחקנית אמריקאית. (נולדה ב-1932)
 8 באוגוסט – קארן בלק, שחקנית קולנוע, תסריטאית ומוזיקאית אמריקאית. (נולדה ב-1939)
 10 באוגוסט – אידי גורמה, זמרת יהודייה-אמריקאית. (נולדה ב-1928)
 19 באוגוסט – סידר ולטון, פסנתרן ג'אז אמריקאי. (נולד ב-1934)
 20 באוגוסט – אלמור לנארד, סופר ותסריטאי אמריקאי. (נולד ב-1925)
 2 בספטמבר – פרדריק פול, סופר ועורך מדע בדיוני אמריקאי. (נולד ב-1919)
 22 בספטמבר – דייוויד הובל, ביולוג אמריקני ממוצא קנדי, חתן פרס נובל לפיזיולוגיה ולרפואה לשנת 1981. (נולד ב-1926)
 1 באוקטובר – טום קלנסי, סופר אמריקאי. (נולד ב-1947)
 25 באוקטובר – ביל שרמן, כדורסלן ומאמן עבר בליגת ה-NBA. (נולד ב-1926)
 25 באוקטובר – מרסיה וולאס, שחקנית אמריקאית. (נולד ב-1942)
 27 באוקטובר – לו ריד, זמר ופזמונאי רוק יהודי-אמריקאי. (נולד ב-1942)
 30 בנובמבר – פול ווקר, שחקן אמריקאי (נולד ב-1973)
 9 בדצמבר – אלינור פארקר, שחקנית קולנוע אמריקאית (נולדה ב-1922)
 10 בדצמבר – ג'ים הול, גיטריסט ומלחין ג'אז אמריקאי (נולד ב-1930)
 31 בדצמבר – ג'יימס אייברי, שחקן אמריקאי, נודע בעיקר בזכות גילום דמותו של פיליפ בנקס בקומדיית המצבים "הנסיך המדליק מבל אייר". (נולד ב-1945)

קישורים חיצוניים

הערות שוליים